Jalkapallon Afrikan-mestaruuskilpailut 1963
Jalkapallon Afrikan-mestaruuskilpailut 1963 olivat historian neljännet Afrikan-mestaruuskilpailut. Kilpailut järjestettiin Ghanassa. Ottelut pelattiin maan pääkaupungissa Accrassa sekä Kumasissa. Turnaukseen osallistui kuusi joukkuetta, jotka jaettiin kahteen kolmen joukkueen lohkoon. Lohkovoittajat selviytyivät loppuotteluun ja toiseksi sijoittuneet pronssiotteluun. Maanosan mestaruuden voitti Ghana.